बावैसो सिगां आसामाव अरुन’दय मुंनि मोनसे बिथांखि फोसावदों आसाम सोरखारा। आसामनि गासैबो जायगायावनो बे अरुन’दय बिथांखिआ बाहाय जागोनब्लाबो बिटिसि ओनसोलाव बाहाय जानाय नंथ’वा। मानोना दा बिटिसियाव बिसायख’थिनि थाखाय मदेल कद अफ कनदाक सोलिगासिनो थानायखाय आसामनि अरुन’दय बिथांखिआ बाहाय जाथ’वा। नाथाय बे अरुन’दय बिथांखिनि बिलाइ सुफुंनो माखासे राजखान्थि दोलोफोरा बिटिसिनि रायजोफोरखौ थगायनो नाजानाय नुनो मोनदों। दासान्दै अरुन’दय बिलाइखौ सुफुंनो थाखाय रां खरसा खालामनाय नुनो मोनदों। नुनायाव सानफाथोलो मौजादार एबा सोरदिं मावख’निफ्राय आयनि फोरमान बिलाइ दिहुनाय नुनो मोनदों। बे बिथांखिखौ बिटिसिनि बिसायख’थिनि थाखायजे मावफुं जाथ’वा बेखौ रायजोफोरा मिथिया। नाथाय सोरनि खैसाराव आरजलाइफोरखौ सुफुंनाय जादों एबा सोरनो गथायदों रावबो बुंस’ हाया। ना बे खैसारा बिसायख’थिनि थाखायसो सोरनिबा फावफान्दायनाय नामा? अरुन’दय बिथांखिआव मा दं?